廣州塔碼頭

廣州塔碼頭係廣州一個客運碼頭，喺海珠區廣州塔附近嘅藝苑路嘅西北邊，東邊隔籬冇幾遠就係廣州塔站。呢度有過江渡輪可以去到北京路、芳村、黃沙、海心沙同南方大廈嗰邊。另外，每晚嘅珠江夜遊最遠去到呢度、之後就返轉頭。

從2014年11月4號到2018年11月9號間，原先嘅水巴S2綫東邊總站嚟到呢度就返轉頭，不過從2018年11月10號開始，水巴S2綫同S11綫再次合併兼再次延長到海心沙停，原先水上巴士S2綫保持咗4年又5日嘅東邊總站歷史正式改變咗。

航綫

附近嘅建築同景區 
廣州塔
赤崗塔
廣州國際媒體港
珠江帝景苑
廣州塔地鐵站
廣州塔有軌電車站

廣州碼頭
海珠區交通建築